OpenLLM-France/wikimedia huggingface dataset:
# Tony Tan

Tony Tan Keng Yam (txinera sinplifikatuz: 陈庆炎; pinyinez: Chén Qinyáng; Singapur, 1940ko otsailaren 7a) singapurtar politikaria da. Singapurreko presidentea izan zen 2011tik 2017ra.
Fisikan graduatu zen Singapurreko Unibertsitate Nazionalean eta masterra egin zuen Massachusetts Institute of Technologyn. Matematika aplikatuan ere doktoratu zen Adelaideko Unibertsitatean.
1969tik 1979ra bankaria izan zen politikan sartzea erabaki zuen arte. Herri Ekintzako Alderdiko kide izan zen eta 1979an diputatu hautatu zuten. 1980tik 1981era eta 1985etik 1991ra Hezkuntza ministro izan zen. Gainera, Merkataritza eta Industria ministro izan zen 1980tik 1986ra, eta lehen ministrorde eta Defentsa ministro 1995etik 2005era.
2011n presidente hautatu zuten eta gizarte zibil aktiboagoa sustatzen saiatu zen. Ez zen 2017ko hauteskundeetara aurkeztu, Malaysiako jatorri etnikoko hautagaientzat gordeta baitzegoen.
* Datuak: Q38987
* Multimedia: Tony Tan Keng Yam / Q38987
# Tonyville (Kalifornia)

Tonyville Ameriketako Estatu Batuetako erroldak esleitutako leku bat da. Tulare konderrian dago, Kalifornia estatuan. 329 biztanle ditu, 0,130784 kilometro koadroko azaleran banatuta.

## Ikus, gainera

* Tulare konderria

## Kanpo estekak

* Datuak: Q6148896
# Tonza

Tonza Plutellidae familiako tximeleta genero bat da. Bere espezie tipoa Tonza purella da.

## Espezieak

| Espeziea | Egoera |
| Tonza callicitra | daturik gabe |
| Tonza citrorrhoa | daturik gabe |
| Tonza purella | daturik gabe |
| Tonza toga | daturik gabe |

## Kanpo estekak

* Datuak: Q10383235
* Espezieak: Tonza
# Tiercé kantonamendua

Tiercé kantonamendua Frantziako kantonamendu bat da. Maine eta Loira departamenduan dago, Loirerria eskualdean. Guztira 34 udalerri ditu eta Tiercé da bere hiriburua.

## Kanpo estekak

* Datuak: Q1727595
# Tiergarten

Tiergarten, (euskaraz: «Animalien lorategia») Alemaniako hiriburu den Berlingo parkerik garrantzitsuena da. Hiriaren erdigunean dagoen Mitte barrutian kokatzen da, 2001etik, gainera, hiriko barrutietako bat da.

## Historia

Bere lehen urteetan, ehizagune bat izan zen, eta, ondoren, berlindarren aisialdirako gune berde handi bat izatera pasa zen. Tiergarten hitzak, animalia lorategia esan nahi du, prusiar aristokraziaren gozamen-gune zen garaiko oroitzapenez, basurde eta oreinak ehizatzeko ehizatoki bezala.
1848ko Iraultzetan, manifestariak, Tiergartenen biltzen ziren, Prusiako armadaren aurrean.
Berlingo Harresia erori ondoren, Straße des 17. Juni kalea, parkea zeharkatzen duena, XX. mendeko azken urteetan eta XXI. mendeko lehen urte hauetan, Love Parade delakoa antolatu den tokia izan da, Europar Batasun osoko jaialdirik handienetako bat, non jende mordoa biltzen den. 2004an eta 2005ean, jaialdi hau ez zen ospatu, antolakuntza arazoengatik, baina, 2006tik aurrera, berriz egin da.

## Ezaugarriak

Bere 210 hektareako hedadurarekin, paisaia parkerik handiena da, baita Berlingo "birika berdea" ere, hiriaren erdialdean. Hiriko bigarren parkerik handiena da, Grunewalden ondoren
Inguruan, Brandeburgoko Atea, legebiltzarraren eta gobernuaren auzoa Reichstagen eraikinarekin eta Kantzilertza Federalarekin, Bellevue Jauregia (Errepublikako presidentearen jauregia) edo Potsdamer Platza bezalako hiriko ikurrak daude. Garaipenaren Zutabea, Berliner Philharmonie (Berlingo Orkestra Filarmonikoaren auditorioa), auzo diplomatikoa (hegoaldean) eta Berlingo Zooa (hego-mendebaldean) ere inguruan daude.
Toki honetatik gertu, Berlingo Geltoki Zentral berria eraiki zen.

## Kanpo estekak

* Großer Tiergarten (Alemanez)
* Datuak: Q694020
* Multimedia: Großer Tiergarten / Q694020
# Tienshanita

Tienshanita silikato motako minerala da.

## Ezaugarriak

Tienshanita silikato mineralaren formula kimikoa hau da: ${\ce {KNa3Na6Ca2Ba6Mn6(Ti4+,Nb)6B12Si36O114(O,OH,F)11}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 6 - 6,5 da.

## Erreferentziak

* 1 2 (Ingelesez) «Tienshanite: Mineral information, data and localities.» www.mindat.org (Noiz kontsultatua: 12-05-2019).
# Tienen

Tienen edo Thienen (nederlanderazko ahoskera: ˈtinə(n); frantsesez: Tirlemont) Belgikako iparraldeko udalerri bat da, Flandriako Brabante probintziakoa. Udalerriaren barruan herri hauek daude: Tienen bera, Bost, Goetsenhoven, Hakendover, Kumtich, Oorbeek, Oplinter, Sint-Margriete-Houtem eta Vissenaken. 2013ko urtarrilaren 1ean 32.987 biztanle zituen. Tienen ezaguna Belgikan azukre ekoizpen gune nagusietakoa delako.

## Hiri senidetuak

* Bielsko-Biała, Polonia

## Erreferentziak

* ↑ Bielsko-Biała - Partner Cities

## Kanpo estekak

* (Nederlanderaz) Webgune ofiziala
* Datuak: Q456550
* Multimedia: Tienen / Q456550
# Tierga

Tierga Zaragozako probintziako udalerria da, Aragoin, Espainia. 2008an 196 biztanle zituen 65,81 kilometro koadroko azaleran. Aranda eskualdean dago.

## Kanpo estekak

* Datuak: Q1639301
* Multimedia: Tierga / Q1639301
# Tiermas

Tiermas Zaragozako Zigoze udalerrian dagoen herri hustua da, Jazetania eskualdean eta Esako urtegitik gertu kokatuta.
Antzinako herriaren goialdea baino ez da geratzen, behealdea urpean dagoelako. Urak behera egiten duenean, herriari izena eman zion ur sufretsuen erreka eta erromatar termak berpizten dira.

## Erreferentziak

* ↑ «Tiermas aflora un año más, quizás de los últimos» Diario de Navarra 2016/10/02.

## Kanpo estekak

* Datuak: Q1351737
* Multimedia: Tiermas / Q1351737
# Tierna Davidson

Tierna Lillis Davidson, (Menlo Park, Kalifornia, AEB, 1998ko irailaren 19a), futbolean aritzen den kirolari estatubatuarra da.
2020ko Udako Olinpiar Jokoetan, Tokio 2020an (Tokio), esku hartu, eta brontzezko domina eskuratu zuen futbolean Ameriketako Estatu Batuak ordezkatuz; Kanadako taldearen (urrezko domina) eta Suediako taldearen (zilarrezko domina) atzetik sailkatu zen AEBko taldea.
Tokion, honako hauek osatzen zuten AEBko taldea: Alyssa Naeher, Crystal Dunn, Sam Mewis, Becky Sauerbrunn, Kelley O'Hara, Kristie Mewis, Tobin Heath, Julie Ertz, Lindsey Horan, Carli Lloyd, Christen Press, Tierna Davidson, Alex Morgan, Emily Sonnett, Megan Rapinoe, Rose Lavelle, Abby Dahlkemper, Adrianna Franch, Catarina Macario, Casey Krueger, Lynn Williams eta Jane Campbellek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Futbola, emakumezkoa. |

## Erreferentziak

* ↑ «Tierna Lillis Davidson» olympedia.org (Ingelesez)
* ↑ «Tierna Lillis Davidson» olympics.com (Gaztelaniaz)

## Kanpo estekak

* Datuak: Q47513705
* Multimedia: Tierna Davidson / Q47513705
# Teratogeno

Teratogeno umekiarengan jaiotzetiko malformazioak sor ditzakeen eragileaz esaten da. Eragile teratogeno asko dira, nahiz eta, gehienetan, ez den ondo ezagutzen malformazioaren eta eragilearen arteko lotura. Ohikoenak hauek dira: izpi ionizatzaileak; konposatu kimiko batzuk (talidomida, adibidez); zenbait mikroorganismo (elgorriaren birusa, sifiliaren treponema, etab.).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12267897
# Teratologia

Teratologia garapen fisiologikoan gertatzen diren anormaltasunen azterketa da. Sarritan gizakien sortzetiko anormaltasunen ikerketatzat hartzen bada ere, hori baino esparru zabalagoa hartzen du: ez soilik jaiotzean, baita beste edozein edozein unetan (adibidez, pubertaroan) gertatzen diren fenomenoak aztertzen ditu, bai eta gizakiak ez diren beste bizitza formetan (landareetan barne) gertatzen direnak ere.
Teratogeno deritze, berriz, jaiotzan anormaltasunak sortzea eragiten dituzten substantziei.

## Kanpo estekak

* Datuak: Q631521
# Teratoma

    Ohar medikoa Oharra: Wikipediak ez du aholku medikorik ematen
Teratoma jatorri enbrionarioko tumore mota bat da. Grezieratik datorren terminoa da eta tumore itxuragabea esan nahi du.
Teratomak bi motatakoak izan daitezke. Teratoma heldua onbera da eta heldugabea gaiztoa.
* Teratoma helduak obulutegiko tumore zelulak dira eta ugaltze garaian dauden emakumeetan agertu ohi da. Tumorea kirurgikoki kenduz tratatzen da gaixoa.
* Teratoma heldugabeak neska txiki eta emakume gazteetan agertzen dira, normalean 18 urtetik beherakoetan. Obulutegitik haratago zabaldu ez bada, kirurgiaren bidez konpontzen da arazoa. Obulutegitik kanpora zabaldu bada aldiz, tumorea kirurgikoki kentzeaz gain kimioterapia ere beharrezkoa izango da.

## Kanpo estekak

* Datuak: Q200741
* Multimedia: Teratomas / Q200741
# Tim Kempton Jr.

Tim Kempton Jr. (Scottsdale, Arizona, 1995eko apirilaren 28a -) estatubatuar saskibaloi jokalaria da. Tim Kemptonen semea, pibot postuan jokatzen du eta gaur egun Bilbao Basket taldean jokatzen du.

## Taldeak

* Lehigh Mountain Hawks (2013-2017)
* Bilbao Basket (2017- )
* Datuak: Q20706857
# Tim Robbins

Timothy Francis "Tim" Robbins (West Covina, Kalifornia, 1958ko urriaren 16a - ) Ameriketako Estatu Batuetako aktore, gidoilari, zuzendaria eta ekoizlea da. Susan Sarandon aktorearekin aspaldi elkarturik, biek ikusmolde politiko ezkertiarra daukate.

## Filmografia hautatua

| Urtea | Izenburua | Papera | Oharrak |
| 2005 | La vida secreta de las palabras | Josef | |
| 2005 | Zathura | Aita | |
| 2005 | War of the Worlds | Harlan Oglivy | |
| 2003 | Mystic River | Dave Boyle | Oscar baten irabazlea |
| 2002 | Human Nature | Dr. Nathan Bronfman | |
| 2001 | Antitrust | Gary Winston | |
| 2000 | Mission to Mars | Woodrow 'Woody' Blake | |
| 1999 | Austin Powers The Spy Who Shagged Me | Presidentea | |
| 1999 | Cradle Will Rock | | Gidoilari eta zuzendaria |
| 1999 | Arlington Road | Oliver Lang | |
| 1997 | Nothing to Lose | Nick Beam | |
| 1995 | Dead Man Walking | | Gidoilari eta zuzendaria. Oscarrerako izendapena |
| 1994 | I.Q. | Ed Walters | |
| 1994 | The Shawshank Redemption | Andy Dufresne | |
| 1994 | The Hudsucker Proxy | Norville Barnes | |
| 1992 | Bob Roberts | Bob Roberts | Gidoilari eta zuzendaria |
| 1992 | The Player | Griffin Mill | |
| 1990 | Jacob's Ladder | Jacob Singer | |
| 1990 | Cadillac Man | Larry | |
| 1989 | Erik the Viking | Erik | |
| 1988 | Tapeheads | Josh Tager | |
| 1988 | Bull Durham | Ebby Calvin 'Nuke' LaLoosh | |
| 1988 | Five Corners | Harry | |
| 1986 | Howard the Duck | Phil Blumburtt | |
| 1986 | Top Gun | Lt. Sam 'Merlin' Wells | |
| 1985 | Fraternity Vacation | Larry "Mother" Tucker | |

## Kanpo loturak

* Tim Robbins aktore, zuzendari eta gidoigilearen IMDBko fitxa irakurgai (Ingelesez)
* Datuak: Q95048
* Multimedia: Tim Robbins / Q95048
# Tim McIlrath

Tim McIlrath (Chicago 1978ko azaroaren 3a) Rise Against talde amerikarraren gitarrista eta abeslari ezaguna da. Euskal eszenan presentzia handia duen Berri Txarrak taldearekin bi aldiz kolaboratu du, laugarren diskoa den Libre ©n, "Denak Ez Du Balio" abestian eta seigarrena den, Payola diskoaren "Folklore" eta "Atchtung!!!" abestien koroak egiten.
Bere taldeko kideak bezala (Brandon Barnes bateria jolea ezik) beganismoaren eta "straight edge" bizimoduak jarraitzen ditu. Horretaz gain, animalien eskubideen aldeko aktibista sutsua da PETA erakundearekin kolaborazioak eginez.

## Biografia
### Lehenengo urteak

Timothy J. McIlrath 1979. urtean jaio zen Arlington Heights-en (Illinois). Txikia zenean ikastetxe katoliko batean ikasi zuen eta bertan berarekin sartzen ziren heterokromia izateagatik, hau da, ezkerreko begia urdina eta eskumakoa, aldiz, marroia. Gaztea zenean George Orwellen "1984" edo Aldous Huxleyren "Bai mundu berria" bezalako liburuak irakurtzen hasi zen bere ondorengo obretan eragina izanez. Bere lagunak snowboard-a praktikatzen zutenez, Timek dirua aurreztu zuen 400 dolar eduki arte taula bat erosteko, kirol hura inoiz praktikatu ez bazuen ere. Hala ere, snowboardeko taula erostera zihoanean gitarra denda batean sartu eta Gibson SG 1984 batez maitemindu eta 425 dolarrengatik erosi zuen.

## Kanpo loturak

Youtube. Rise Against: Re-Education (Through Labor) 1.56 min. Rise Against Myspace Rise Against taldearen web orrialde ofiziala
* Datuak: Q430905
* Multimedia: Tim McIlrath / Q430905
# Tim O'Brien

William Timothy "Tim" O'Brien (Austin, Minnesota, 1946ko urriaren 1) idazle estatubatuarra da.
Vietnamgo Gerrei buruzko eleberriak idazten ditu bereziki, O'Brienek gerra horretan parte hartu zuelako. Eskarmentuak erabat hunkitu zuen.
Minnesota estatuko 9.000 biztanleko herri txiki batean jaio zen, haren liburuetako protagonistak bezala. Zientzia politika ikasi zuen unibertsitatean. Bukatu bezain pronto, 1968an, armadak deitu zion. 1969tik 1970 arte Vietnamgo Gerran aritu zen, infanteriako Americal Dibisioan, zeinek oso ospe txarra jaso zuen Mỹ Laiko sarraskian parte hartzeagatik. O'Brien sarraski hori gertatu baino geroxeago iritsi zen.
AEBetara bueltatzerakoan, Harvard unibertsitatean ikasi zuen. Ondoren, Washington Post egunkarian egin du lan. 1973an estreinako liburua idatzi zuen: If I Die in a Combat Zone, Box Me Up and Send Me Home, gerrako eskarmentuaren gainekoa.
Haren idazkeraren ezaugarri bat fikzioa eta errealitatearen arteko muga lausoa da. The Things They Carried eleberrian aipatzen duen erara, gerraren inguruan ez da gertatutakoa idazten, gertatu beharrekoa baizik.

## Bibliografia

* If I Die in a Combat Zone, Box Me Up and Send Me Home (1973)
* Northern Lights (1975)
* Going After Cacciato (1978)
* The Nuclear Age (1985)
* The Things They Carried (1990). Frantziako Meilleur Livre Etranger Saria irabazi zuen. Pulitzer Sarian finalista geratu zen.
* In the Lake of the Woods (1994)
* Tomcat in Love (1998)
* July, July (2002)

## Kanpo estekak

Eramaten zutena (The things they carried) https://istoriolaburrak.blogspot.com/2018/01/eramaten-zutena.html#more
* Datuak: Q1289151
* Multimedia: Tim O'Brien (author) / Q1289151
# Tim Walz

Timothy James Walz (West Point, Nebraska, 1964ko apirilaren 6a) politikari estatubatuarra da, eskola maisu ohia eta AEBetako Armadako ofizial erretiratua; AEBetako Ordezkarien Ganberako kide izan zen 2007tik 2019ra, Minnesotako lehen barrutia ordezkatuz. 2019an Minnesotako gobernadore aukeratu zuten.
2022an berriro aukeratu zuten Minnesotako gobernadore, Scott Jensen hautagai errepublikanoa garaituta. Bigarren agintaldi honetan, Waltzek lege sorta zabala bultzatu eta sinatu zuen, besteak beste, aldaketa fiskalak, doako eskola bazkariak, estatuko azpiegitura indartzea, aurrekari penalen kontrolak armak salerosteko, abortatzeko eskubidearen kodifikazioa, eta diru sarrera apaleko familientzako doako unibertsitate matrikula.
Bera da Alderdi Demokrataren hautagaia presidenteorde izateko 2024ko presidentetzarako hauteskundeetan, Kamala Harrisekin batera.

## Erreferentziak

* ↑ «Legearen zirrikituetan igeri egiten» Berria 2022-06-29 (Noiz kontsultatua: 2024-08-07).
* ↑ «Kamala Harrisek Tim Walz Minnesotako gobernadorea aukeratu du presidenteorde izateko hautagai» EITB 2024-08-06 (Noiz kontsultatua: 2024-08-07).

## Kanpo estekak

* Datuak: Q2434360
* Multimedia: Tim Walz / Q2434360
# Tim Roth

Simon Timothy "Tim" Roth (1961eko maiatzaren 14a, Dulwich, Londres) ingeles aktore bat da. Berak antzeztutako filma ospetsuenen artean hauek daude: Reservoir Dogs, Pulp Fiction, Rob Roy, Four Rooms, Everyone Says I Love You, The Million Dollar Hotel, Planet of the Apes eta The Incredible Hulk.

## Kanpo estekak

* Tim Roth aktorearen webgune ez ofiziala (Ingelesez)
* Tim Roth aktorearen IMDBko fitxa ikusgai (Ingelesez)
* Datuak: Q203804
* Multimedia: Tim Roth / Q203804
# Tim Schafer

Tim Schafer (Sonoma, Kalifornia, 1967ko uztailaren 26a) estatubatuar bideo-joko diseinatzaile eta programatzaile bat da. Batez ere, 1989-2000 artean LucasArts bideo-joko konpainiaren abentura grafiko ezagun asko diseinatzeagatik ezaguna da, tartean Full Throttle, Grim Fandango, Psychonauts, Brütal Legend eta Broken Age, gainera Ron Gilbert diseinatzailearekin elkarlanean The Secret of Monkey Island, Monkey Island 2: LeChuck's Revenge eta Day of the Tentacle abentura grafikoak ere diseinatu zituen, azken hiru abentura grafikoetan Gilbertek argumentuaren alde serioa eta Schaferrek alde txantxazale edo alproja sortu zituztela esan ohi da.
2000an Double Fine Productions bideo-joko konpainia sortu zuen.
* Datuak: Q523191
* Multimedia: Tim Schafer / Q523191
# Tim Sebastian

Tim Sebastian (Londres, Ingalaterra, 1952ko martxoaren 13a - ) telebista-kazetaria eta idazlea da. Conflict Zone eta The New Arab Debates saioen gidaria da, Deutsche Welle telebista-kateak ekoizten dituenak. Lehenago BBCn egin zuen lan, The Doha Debates eta HARDtalk saioak gidatzen. Bloomberg TVren The Outsider saioko aurkezlea izan zen, Indian zentratutako eztabaida saioa.
Bere lanagatik hainbat sari irabazi ditu, tartean BAFTA ssaria 1982an eta Royal Television Society Interviewer of the Year saria 2000n eta 2001ean.
# Tolosa CF eskubaloia

Tolosa CF eskubaloia Tolosako eskubaloi taldea da, Tolosa Futbol Klubaren barnean kokaturik dagoena.

## Historia

1974an sortu zen Javier Lorz "Pitu"-ren ekinari esker. 2016 urtean Zilarrezko mailara igotzea lortu du. 1978. urtean Berazubin kiorldegia eraiki zen eta eskubaloiak bultzada handia izan zuen. Gipuzkoako bigarren territorial mailan hasi eta lau urtetan ASOBAL Ligarako play-offak jokatzera iritsi zen. 1986an ordea kirol amateurra izanik zikloa amaitu eta jokalari askok utzi egin zuten taldea. Honen ondorioz desagertu egin zen Tolosa CF eskubaloia.
2005ean Iñaki Arratibel izendatu zuten Tolosa Futbol Klubaren presidente eta honek eskubaloi atala abiarazi zuen berriz. Juan Martin Amiano “Porta” ezarri zuen arduradun eta urtez urte mailaz igoarazi zuen, 2016an Zilarrezko mailara iritsi arte.

## Kanpo estekak

* Datuak: Q25477117
# Tolosa Okzitania-2 kantonamendua

Tolosa Okzitania-2 kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 1 udalerri ditu eta Tolosa Okzitania da bere hiriburua.

## Kanpo estekak

* Datuak: Q1727635
# Tolosa Futbol Kluba

Tolosa Futbol Kluba Tolosako kirol elkartea da. 1922an futbol kluba sortua, egun atletismo, saskibaloi, eskubaloi, txirrindularitza, igeriketa, pilota eta tenis sailak ditu.

## Historia

1922an Tolosa Football Club sortu zen, herrian zeuden Iberia, Sportivo eta Unión elkarteek bat egin zutenean eta 1923an Gipuzkoako Herrialde Txapelketan hasi zen jokatzen Erreala eta Real Uniónekin batera. 1928-29 denboraldian liga eratu zirenean 2.B maila bat eratu zen eta Tolosa bertan kokatu zuten Gipuzkoako hirugarren talde onena izateagatik, Erreala eta Real Uniónen atzetik. Zortzigarren egin zuen hamar talderen artean. Hurrengo urtean berrantolaketa bat egon zen eta Tolosa kanpoan gelditu zen.
1930-31 denboraldian Hirugarren Mailan egon zen gero 1943, 1957, 1966, 1969, 1973, 1977, 1997 eta 2005ean igoko zuen maila berean. 2019an berriz itzuli da.
Azken zazpi urtetan Gipuzkoako Ohorezko Erregionalan ibili ondoren 2016an ligako txapelduna izan zen eta Hirugarren Mailara itzultzea lortu zuen. 2019an Errege Kopako lehen itzulirako sailkatu zen eta lehen mailako Real Valladoliden aurka jokatu zuen, baina gaztelarrak 3-0 nagusitu ziren Berazubin.

## Jokalari ezagunak

* Ignacio Maria Alkorta "Cholin"
* Periko Alonso
* Lorenzo Juarros
* Igor Jauregi

## Entrenatzaile famatuak

* Periko Alonso

## Uniformea

* Lehenengoa: Zamarra eta praka urdinak.

## Futbol Zelaia

Tolosak Berazubin jokatzen du, 3.000 ikusleentzako tokia duena. Estadio honetan Espainiako Atletismo Txapelketak 8 aldiz egin dira, azkena 1959an.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 1
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 45
* Denboraldiak Hirugarren Federazioan: 1
* Emaitzarik onena: 8.a (2.B Maila, 1928-29 denboraldia)

### Azken denboraldiak
## Palmaresa

* Gipuzkoako Ohorezko Erregionala (6): 1957, 1969, 1973, 1996, 2005, 2016

## Emakumezkoen taldea

| Urtea | # | Maila | Postua |
| 2012-13 | 4 | Euskal Liga | 4.a |
| 2013-14 | 4 | Euskal Liga | 7.a |
| 2014-15 | 4 | Euskal Liga | 13.a (jeitsi) |
| 2015-16 | 5 | Gipuzkoako Erregionala | 1.a (igo) |
| 2016-17 | 4 | Euskal Liga | 8.a |
| 2017-18 | 4 | Euskal Liga | 3.a |
| 2018-19 | 4 | Euskal Liga | 1.a |
| 2019-20 | 3 | Lehen Nazionala | 12.a |
| 2020-21 | 3 | Lehen Nazionala | 5.a |
| 2021-22 | 3 | Lehen Nazionala | 8.a |
| 2022-23 | 4 | Lehen Nazionala | 12.a |
| 2023-24 | 4 | Hirugarren Federazioa | 10.a |
| 2024-25 | 4 | Hirugarren Federazioa | |

## Eskubaloia

Tolosa Futbol Klubaren eskubaloiaren atala da gainerako kiroletan arrakasta handiena lortu duena. Tolosa CF eskubaloia izena du eta 2016an Zilarrezko Ohorezko mailara igo zen, Espainiako bigarren mailara hain zuzen ere. Urtebete egin zuen bertan.

## Kanpo estekak

* Datuak: Q846966
# Tolosa Okzitania-10 kantonamendua

Tolosa Okzitania-10 kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 10 udalerri ditu eta Tolosa Okzitania da bere hiriburua.

## Kanpo estekak

* Datuak: Q593866
# Tolosa Okzitania-1 kantonamendua

Tolosa Okzitania-1 kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 1 udalerri ditu eta Tolosa Okzitania da bere hiriburua.

## Kanpo estekak

* Datuak: Q1727630
# Tolosa Okzitania-3 kantonamendua

Tolosa Okzitania-3 kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 1 udalerri ditu eta Tolosa Okzitania da bere hiriburua.

## Kanpo estekak

* Datuak: Q1426453
# Tolosa Bizirik

Tolosa Bizirik Espainiako Alderdien Legea onartu ondoren Tolosan sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 2.591 izan ziren boto nuluak, emandako botoen %24,97.

## Ikus, gainera

* Espainiako Alderdien Legea

## Kanpo estekak

* Datuak: Q12268035
# Tolosa Okzitania-11 kantonamendua

Tolosa Okzitania-11 kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 2 udalerri ditu eta Tolosa Okzitania da bere hiriburua.

## Kanpo estekak

* Datuak: Q1722054
# Tolosa Okzitania-4 kantonamendua

Tolosa Okzitania-4 kantonamendua Frantziako kantonamendu bat da. Garona Garaia departamenduan dago, Okzitania (eskualdea) eskualdean. Guztira 1 udalerri ditu eta Tolosa Okzitania da bere hiriburua.

## Kanpo estekak

* Datuak: Q1727642
# Tlacoapa (udalerria)

Tlacoapa Mexikoko udalerri bat da. Guerrero estatuan kokatua dago. 2010ean 9.967 biztanle zituen 277,61 km²ko azaleran. Herriburua [[Tlacoapa (Tlacoapa)|Tlacoapa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q7810684
* Multimedia: Tlacoapa Municipality / Q7810684
# Tlacolula de Matamoros (udalerria)

Tlacolula de Matamoros Mexikoko udalerri bat da. Oaxaca estatuan kokatua dago. 2010ean 19.625 biztanle zituen 152,19 km²ko azaleran. Herriburua [[Tlacolula de Matamoros (Tlacolula de Matamoros)|Tlacolula de Matamoros]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3111976
* Multimedia: Tlacolula de Matamoros Municipality / Q3111976